Document ID: 32003D0393

Απόφαση της Επιτροπής
της 22ας Μαΐου 2003
για την τροποποίηση της απόφασης 2000/728/EΚ σχετικά με τον καθορισμό του τέλους αίτησης και του ετήσιου τέλους για το κοινοτικό οικολογικό σήμα
[κοινοποιηθείσα υπό τον αριθμό Ε(2003) 1780]
(Κείμενο που παρουσιάζει ενδιαφέρον για τον ΕΟΧ)
(2003/393/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1980/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, περί αναθεωρημένου κοινοτικού συστήματος απονομής οικολογικού σήματος(1), και ιδίως το άρθρο 12 και το παράρτημα V,
Εκτιμώντας τα ακόλουθα:
(1) Σύμφωνα με το πρόγραμμα εργασίας που θεσπίστηκε με την απόφαση 2002/18/EΚ της Επιτροπής(2) το σύστημα των τελών για το κοινοτικό οικολογικό σήμα θα πρέπει να αποτελεί κίνητρο το οποίο να ενθαρρύνει τη χρήση των σημάτων στο πλαίσιο του κοινοτικού και των άλλων συστημάτων απονομής οικολογικού σήματος.
(2) Η απόφαση 2000/728/EΚ της Επιτροπής, της 10ης Νοεμβρίου 2000, για τον καθορισμό του τέλους αίτησης και του ετήσιου τέλους για το κοινοτικό οικολογικό σήμα(3) θα πρέπει, κατά συνέπεια, να τροποποιηθεί ώστε να προβλέπονται μειώσεις για προϊόντα στα οποία έχει ήδη απονεμηθεί άλλο οικολογικό σήμα το οποίο ανταποκρίνεται προς τις γενικές απαιτήσεις του ISO 14024.
(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συγκροτήθηκε δυνάμει του άρθρου 17 του κανονισμού (ΕΚ) αριθ. 1980/2000,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 2 της απόφασης 2000/728/EΚ προστίθεται η ακόλουθη παράγραφος 8α:
"8α. Οι αρμόδιοι φορείς δύνανται να εγκρίνουν μείωση έως και 30 % εφόσον το αντίστοιχο προϊόν έχει ήδη λάβει άλλο οικολογικό σήμα το οποίο ανταποκρίνεται στις γενικές απαιτήσεις του ISO 14024."
Άρθρο 2
Η παρούσα απόφαση απευθύνεται στα κράτη μέλη και τους αρμόδιους φορείς για το κοινοτικό οικολογικό σήμα.
Βρυξέλλες, 22 Μαΐου 2003.

Labels: 2
3
15